**AVTALE MELLOM KANDIDAT OG VEILEDERE**

**Spesialistutdanning i hestesykdommer for veterinærer**

Avtalen skal vedlegges søknad om opptak til utdanningen.

# Hovedveileders plikter:

I henhold til regelverk for spesialistutdanning for veterinærer skal kandidaten ha veiledning som følger:

Kandidaten skal ha en hovedveileder som skal godkjennes av Fagutvalget. Som hovedveileder kan spesialist eller person med tilsvarende kompetanse godkjennes. CV som beskriver kompetansen sendes inn til Fagutvalget sammen med avtalen innen søknadsfrist for opptak til Spesialistutdannelsen.   
Hovedveileder skal sørge for nødvendig veiledning av kandidaten gjennom alle deler av utdannelsen, og være diskusjonspartner ved innleveringer og presentasjoner.   
Dersom hovedveileder ønsker å si opp avtalen i løpet av utdannelsesperioden, skal kandidaten informeres om dette senest 1 måned før avtalen opphører.   
Det anbefales ikke at hovedveileder har ansvar for mer enn 3 kandidater samtidig. Fagutvalget tar stilling til om antall kandidater per hovedveileder er for omfattende.

I tillegg skal kandidaten ha en fagveileder for hver del av utdannelsen. Fagveileder skal også godkjennes av fagutvalget og ha spesiell kompetanse innenfor gjeldende fagområde.. Grunnet de vide kunnskapsområder dette spesialiststudiet favner, oppmuntrer fagutvalget til bruk av flere fagveiledere i tillegg til hovedveileder. Hovedveileder kan være fagveileder i emner som faller innunder hovedveileders spesialområder.

# Fagveileders oppgaver:

Fagveileder skal bistå kandidaten med å tilegne seg grundig og oppdatert kunnskap innen faget og i tillegg bistå med utformingen av journaler som skal innleveres.

Veiledernes oppgaver

* Hovedveileder skal gjennom studietiden være pådriver og inspirator!
* Hovedveileder skal holde seg orientert om progresjonen i kandidatens arbeid
* Hovedveileder skal være behjelpelig med formidling av kontakter til eventuelle miljøer og personer med spesiell fagkompetanse.
* Hovedveileder skal gi råd om opplegg, valg av fagveileder til de ulike temaene og gjennomføring av utdannelsen.
* Hovedveileder skal samarbeide med kandidaten om oppsett av en fornuftig fremdriftsplan for den organiserte virksomheten; som planlagte kurs og praktisk, klinisk tjeneste.
* Hovedveileder skal veilede generelt om journalskriving og sammen med fagveileder gjennomgå skriftlig materiale som utarbeides i forbindelse med utdannelsen.
* Fagveileder bør lese gjennom og gi råd i forbindelse med journaler som skal leveres inn i det aktuelle fagområdet.
* Fagveilder skal gi hjelp til å foreslå relevant lesepensum / faglitteratur.
* Hovedveileder skal gi råd om valg av oppgave for skriftlig eller muntlig presentasjon samt sted for publisering/presentasjon. Fagveileder innen det aktuelle temaet skal bidra med rådgivning underveis i arbeidet og med publiseringen/presentasjonen.

# Kandidatens plikter:

Kandidaten skal følge regelverket for spesialistutdanningen for veterinærer, Fagutvalgets retningslinjer for utdannelsen og den inngåtte avtalen med hoved- og fagveileder.

Kandidaten skal holde hovedveileder oppdatert om progresjonen, og informere hovedveileder så snart som mulig dersom det blir endringer i fremdriftsplanen (permisjoner etc).

# Hvis det oppstår konflikt mellom kandidat og hovedveileder:

Konfliktsituasjoner kan oppstå, og man bør først forsøke å løse disse ved kommunikasjon mellom kandidat og hovedveileder. Kandidat og/eller hovedveileder kan også ta kontakt med DNV sekretariatet for hjelp til å løse situasjonen. Både kandidat og hovedveileder har rett til å si opp avtalen, og kandidaten har rett til å bytte hovedveileder, dersom det foreligger saklig grunn.

**Informasjon om veileder:**

**Søknaden gjelder oppdrag som (sett kryss):**

**Hovedveileder   
Fagveileder**

|  |  |
| --- | --- |
| Autoriseringsår: |  |
| Arbeidssted: |  |
| Kortfattet CV, beskrivelse av kompetanse: |  |

**Signaturer:**

|  |  |
| --- | --- |
| **Kandidat/Dato:** | **Hovedveileder/Dato:** |
|  | **Modulveileder/Dato:** |